Woord van die week: stormjaagArgieffoto (Foto: AlessandroSquassoni, Pixabay) Woord: stormjaag Betekenis: Vinnig en met geweld aanval, veral te perd. Waar kom dit vandaan? So genoem omdat na die vyand gejaag word op ŉ manier wat aan ŉ naderende storm herinner. OOK: Woord: stormjaer Betekenis: 1. Iemand wat stormjaag 2. Vetkoek So genoem na aanleiding van die oorlewering dat tydens die Anglo-Boereoorlog (1899 – 1902) vetkoek gewoonlik haastig gemaak en deur die burgers geëet moes word, as ‘t ware so vinnig as wat die stormjaers tot ŉ geveg toetree. Vanuit Afrikaans in Suid-Afrikaanse Engels in die vorm stormjager (1900). Hierdie interessante brokkie is aan Maroela Media se Taaltoffie verskaf deur die Woordeboek van die Afrikaanse Taal. Ondersteun gerus hulle Borg ‘n Woord-projek.